Општина Богданци продолжува со селектирање на отпадот

Почитувани сограѓани,

Општина Богданци продолжува и во наредниот период со селектирање на создадениот отпад од домаќинствата, и тоа:

1. Собирање на електричен и електронски отпад

- Листата за електричен и електронски отпад е дадена на веб страната на општината (Одделение за урбанизам, комунални дејности и заштита на животната средина - Документи)

- Садот за селектирање на овој вид отпад се наоѓа на паркинг просторот до општинската зграда.

2. Собирање на искористено масло за јадење (зејтин) од физички лица.

-Сите граѓани кои не сакаат да предизвикуваат дополнителни проблеми , фрлајќи го искористеното масло за јадење во канализационите цевки, може да се пријавите во Општина Богданци на моб. 078 321 586 и тел. 034 218 400 или директно на 02 2 650 100 „Суниленс“ од Скопје за достава на нови садови и собирање на веќе искористениот зејтин

- Вработените од фирмата доаѓаат директно до Вашиот дом.

3.Селектирање на стакло во зелените контејнери кои во моментот се поставени на ул.„.Маршал Тито“ и еден контејнер на на ул. „Страшо Пинџур“ во Богданци .

4.Собирање на пластика во жолтите контејнери.

-Ве замолуваме, пред да ги ставите пластичните шишиња во контејнерот за пластика да го намалите нивниот волумен .

5.Садови за искористени батерии има поставено во просториите (ходниците) на општинските згради .

6.Општината доделува бесплатна брошура за правилно одвивање на процесот компостирање (добивање компост ).. Граѓаните можат да ја подигнат брошурата од просториите на општината, зграда „Изворски“„ приземје, лево, канцеларија број 6.

Доколку не сте во можност да дојдете до просториите во општината за да ја подигнете брошурата од оправдани причини, од вработените во општината, истата ќе Ви биде доставена до Вашите домови. Постапката за компостирање (дел од брошурата) можете да ја најдете на веб страната на општината (Мултимедија/брошури, водичи, флаери)

За сите информации јавете се на тел. 034 218 400 и моб. 078 321 586, секој работен ден од 08:00 - 16:00 часот, освен сабота, недела и државни празници

Се известуваат правните субјекти , картонските кутии од пакување да не ги ставаат во контејнерите за комунален отпад, бидејќи истите треба да ги предаваат на овластени фирми за овој вид отпад.

Голема благодарност до одговорните правни субјекти.!

Во наредниот период Општина Богданци има предвидено поставување на дополнителни садови за селектирање на отпад .